text: बृहत बेंगलुरु महानगर पालिका (बीबीएमपी) ने सीसीटीवी फुटेज पुलिस को सौंपते हुए हेमंत और उसके दोस्तों के खिलाफ शिकायत दर्ज कराई थी। पुलिस के अधिकारियों ने कहा, ‘हमने हेमंत और देवराज को गिरफ्तार कर लिया है। ये दोनों ही बेंगलुरु के कामाक्षिपाल्या के ऑटो रिक्शा चालक हैं। दोनों ने खाने में कॉकरोच डालने की बात स्वीकार करते हुए बताया कि उन्होंने पब्लिसिटी पाने के लिए ऐसा किया।’ साथ ही पुलिस ने यह भी साफ कर दिया है कि दोनों ही चालकों का किसी भी राजनीतिक दल से कोई संबद्ध नहीं है।